Arnu ɣer waya tameṭṭut d tin iḥermen ula deg lewrata, ulac amgired deg lwert gar tlawin d yergazen, tameṭṭut isaḥitt-id kan wamur wis kraḍ, tikwal ula d winna ur as-tettaken ara, acku deg tmetti taqbaylit d lɛib neɣ d lƐar ad tewret tmeṭṭut, acku qqaren at zik taqcict mi teffeɣ seg uxxam n baba-as ur tettalas ara lwert, qqaren-d lwert i uqcic kan, imi di twaculin n leqbayel taqcict akken yebɣu tufrar gar watmaten-is ur tesƐi ara awal neɣ azref imi lḥeq-is yezga yemḥa xas akken arrayis ahat d win ara d-yawin tifrat i waṭas n tlufa maca argaz yezga d awal-is kan ara iƐeddin acku zik-nni d lƐib ad ad ifrir tmeṭṭut ɣef urgaz.